Strokovno izobraževalni center Brežice

**Višja strokovna šola Brežice**

Bizeljska cesta 45, 8250 Brežice

Brežice, 29. 3. 2024

**RAZPIS**

**za pridobitev naziva predavatelj/ica višje strokovne šole v programu VELNES**

Strokovno izobraževalni center Brežice, Višja strokovna šola objavlja na podlagi 4. člena Pravilnika o postopku za imenovanje v naziv predavatelja višje šole (Uradni list RS, št. 29/2006 in št. 76/2014) razpis za pridobitev naziva predavatelj/ica višje strokovne šole v programu VELNES.

Kandidati za pridobitev naziva predavatelj višje šole morajo izpolnjevati pogoje, določene v 33. in 34. členu Zakona o višjem strokovnem izobraževanju (UL RS, št. 86/2004 in 100/2013), za predmete v posameznem programu pa izobrazbo s področja, ki ga je za predmet v skladu s 4. členom Pravilnika o izobrazbi predavateljev višje strokovne šole in drugih strokovnih delavcev v višjem strokovnem izobraževanju (Uradni list RS, št. 35/2011) določil minister v posebnem delu višješolskega študijskega programa (višješolski študijski programi).

**Pogoji za kandidaturo:**

* tri leta delovnih izkušenj na predmetnem področju,
* univerzitetna izobrazba oz. strokovni magisterij,
* vidni dosežki na področju izobraževanja in na področju strokovnega dela, skladno z Merili za določitev vidnih dosežkov na strokovnem področju za pridobitev naziva predavatelj višje šole.

|  |  |
| --- | --- |
| **Predmet** | **Znanja (ustrezna smer)** |
| Osnove gibanja in športne aktivnosti | športne vzgoje, zdravstvene vzgoje,  fizioterapije, medicine |

**Prijava**

Kandidat mora vlogi za prvo imenovanje v naziv priložiti vsa z razpisom zahtevana dokazila:

* podpisan življenjepis (europass),
* dokazilo o pridobljeni izobrazbi,
* dokazilo o najmanj treh letih ustreznih delovnih izkušenj (fotokopija delovne knjižice, potrdilo ZPIZ, delodajalca),
* izpolnjen obrazec o vidnih dosežkih na svojem strokovnem področju s priloženimi dokazili (obrazec 2) v skladu s Pravilnikom o merilih za določitev vidnih dosežkov za pridobitev naziva predavatelj višje šole ( Uradni list RS, št. 76/2014) in
* podpisano izjavo (obrazec 1), v katerem navedejo predmete, za katere želijo biti imenovani .

Podrobnejše informacije in obrazce dobite na sedežu šole, na spletni strani šole in po elektronski pošti.

Vloge z dokazili o izpolnjevanju razpisnih pogojev s prilogami se sprejemajo 15 dni po javni objavi na naslovu **Strokovno izobraževalni center Višja strokovna šola Brežice, Bizeljska cesta 45, 8250 Brežice, s pripisom »Razpis za naziv«.**

O podelitvi naziva bo odločal predavateljski zbor Višje strokovne šole Brežice in Strokovni svet RS za poklicno in strokovno izobraževanje. Kandidati bodo o izidu obveščeni v 15 dneh po končanem uradnem postopku.